ముంబై: ఉగ్రవాద సంస్థ ఐఎస్ఐఎస్ అనుమానితుడిగా భావిస్తున్న అబూ జైద్ అనే వ్యక్తిని ఏటీఎస్ పోలీసులు ముంబై విమానాశ్రయంలో అరెస్టు చేశారు. ఉత్తరప్రదేశ్లోని అజాంగఢ్ టౌన్కు చెందిన జైద్.. సౌదీ అరేబియా నుంచి ఐఎస్ ఉగ్ర కార్యకలాపాలను నిర్వహిస్తున్నట్టు అనుమానిస్తున్నారు. సౌదీ అరేబియా నుంచి అతను రాగానే ఏటీఎస్ టీమ్ శనివారం అరెస్టు చేసినట్టు యూపీ పోలీసు అధికారి ఆనంద్ కుమార్ లక్నోలో ఆదివారంనాడు మీడియాతో మాట్లాడుతూ చెప్పారు. ఈ ఏడాది ఏప్రిల్లో ఉత్తర ప్రదేశ్ యాంటీ టెర్రర్ స్క్వాడ్ (ఏటీఎస్) నలుగురు ఐఎస్ఐఎస్ అనుమానితులను అరెస్టు చేసి విచారణ చేసిన అనంతరం అజూ జైద్పై లుక్ ఔట్ నోటీసులు జారీ చేసింది. ఐఎస్ఐఎస్ అనుమానితులైన ఉమర్ అలియాస్ నజీమ్, ఘాజి బాబా అలియాస్ ముజమ్మిల్, ముఫ్తి అలియాస్ ఫైజన్, జక్వాన్ మొబైల్ రికార్డులను తనిఖీ చేసినట్టు జైద్తో వీరికి సంబంధాలున్నట్టు వెల్లడైందని పోలీసులు తెలిపారు. పలు నగరాల్లో ఉగ్ర దాడులకు వీరంతా ప్లాన్ చేసినట్టు కూడా దర్యాప్తు సంస్థలు అనుమానిస్తున్నారు.
mumbai: ugravaada samstha isis anumaanitudigaa bhaavistunna aboo jaid ane vyaktini ats poliisulu mumbai vimaanaasrayamlo arestu chesaru. uttarapradesloni ajangatha tounku chendina jaid.. soudi arabia nunchi is ugra kaaryakalaapaalanu nirvahistunnattu anumaanistunnaaru. soudi arabia nunchi atanu ragane ats team sanivaaram arestu chesinattu up polisu adhikari anand kumar laknolo aadivaaramnaadu meediatho maatlaadutuu cheppaaru. ee edaadi eprillo uttara pradesh anty terrer skwad (ats) naluguru isis anumaanitulanu arestu chesi vichaarana chesina anantaram ajoo jaidpai luk out notisulu jaarii chesindi. isis anumaanitulaina umar alias najeem, ghaji baba alias mujammil, mufti alias fisen, jakwan mobail rikaardulanu tanikhee chesinattu jaidto veeriki sambandhaalunnattu velladaindani poliisulu telipaaru. palu nagaraallo ugra daadulaku veerantaa plan chesinattu kuudaa daryaaptu samsthalu anumaanistunnaaru.